CELEX: 32021R0665
Language: bg
Date: 2021-04-22 00:00:00
Title: Регламент за изпълнение (ЕС) 2021/665 на Комисията от 22 април 2021 година за изменение на Регламент за изпълнение (ЕС) 2017/373 по отношение на изискванията за доставчиците на услуги при управлението на въздушното движение/аеронавигационното обслужване и други мрежови функции за управление на въздушното движение във въздушното пространство U-space, определено в контролирано въздушно пространство (текст от значение за ЕИП)

23.4.2021   
               
               
                  BG
               
               
                  Официален вестник на Европейския съюз
               
               
                  L 139/184
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/665 НА КОМИСИЯТА
         от 22 април 2021 година
         за изменение на Регламент за изпълнение (ЕС) 2017/373 по отношение на изискванията за доставчиците на услуги при управлението на въздушното движение/аеронавигационното обслужване и други мрежови функции за управление на въздушното движение във въздушното пространство U-space, определено в контролирано въздушно пространство
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) № 2111/2005, (ЕО) № 1008/2008, (ЕС) № 996/2010, (ЕС) № 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) № 552/2004 и (ЕО) № 216/2008 на Европейския парламент и на Съвета и Регламент (ЕИО) № 3922/91 на Съвета (1), и по-специално член 43 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2017/373 на Комисията (2) се определят общи изисквания за предоставянето на услуги и надзора при управлението на въздушното движение и аеронавигационното обслужване (УВД/АНО) и други мрежови функции за управление на въздушното движение („мрежови функции за УВД“) за общото въздушно движение.
                  
               
                     (2)
                  
                  
                     С приемането на Регламент за изпълнение (ЕС) 2021/664 на Комисията (3) в рамките на контролирано въздушно пространство ще може да се определя въздушно пространство U-space, в което пилотирани въздухоплавателни средства да оперират успоредно с безпилотни въздухоплавателни средства. За да се гарантира безопасността на тези операции, Регламент за изпълнение (ЕС) 2017/373 следва да бъде изменен така, че да включва необходимите изисквания към доставчиците на обслужване на въздушното движение по отношение на координацията с доставчиците на обслужване за U-space и, ако е приложимо, с единствените доставчици на общо информационно обслужване.
                  
               
                     (3)
                  
                  
                     В определеното въздушно пространство U-space в рамките на контролирано въздушно пространство доставчиците на аеронавигационно обслужване следва да продължат да носят отговорност за предоставянето на аеронавигационно обслужване на операторите на пилотирани въздухоплавателни средства. Доставчиците на обслужване на въздушното движение следва също така да извършват така нареченото динамично преконфигуриране на въздушното пространство U-space, за да се гарантира, че пилотираните и безпилотните въздухоплавателни средства остават безопасно разделени.
                  
               
                     (4)
                  
                  
                     Следва да бъдат установени конкретни процедури и средства за комуникация между съответните органи за обслужване на въздушното движение, доставчиците на обслужване за U-space, операторите на БЛС и, ако е приложимо, единствените доставчици на общо информационно обслужване, за да се гарантира координирано прилагане на динамичното преконфигуриране на въздушното пространство U-space от всички оперативни заинтересовани страни.
                  
               
                     (5)
                  
                  
                     За да се гарантира правилното прилагане на настоящия регламент, на държавите членки и засегнатите заинтересовани страни следва да се предостави достатъчно време, за да адаптират своите процедури към новата регулаторна рамка, преди настоящият регламент да започне да се прилага.
                  
               
                     (6)
                  
                  
                     Агенцията за авиационна безопасност на Европейския съюз предложи мерки в своето Становище № 01/2020 (4) в съответствие с член 75, параграф 2, букви б) и в) и член 76, параграф 1 от Регламент (ЕС) 2018/1139.
                  
               
                     (7)
                  
                  
                     Поради това Регламент за изпълнение (ЕС) 2017/373 следва да бъде съответно изменен.
                  
               
                     (8)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 127 от Регламент (ЕС) 2018/1139,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент за изпълнение (ЕС) 2017/373
            Регламент за изпълнение (ЕС) 2017/373 се изменя, както следва:
            
                        1)
                     
                     
                        в приложение I се добавят следните точки:
                        
                                    „260.
                                 
                                 
                                    „въздушно пространство U-space“ означава географска зона на БЛС, определена от държавите членки, в която експлоатацията на БЛС е разрешена само ако се ползва обслужване за U-space;
                                 
                              
                                    261.
                                 
                                 
                                    „обслужване за U-space“ означава обслужване, което разчита на цифрови услуги и автоматизация на функциите и е предназначено да поддържа безопасен, сигурен и ефективен достъп на голям брой БЛС до въздушното пространство U-space;
                                 
                              
                                    262.
                                 
                                 
                                    „общо информационно обслужване“ означава обслужване, което се състои в разпространение на статични и динамични данни, позволяващи предоставянето на обслужване за U-space с цел управление на движението на безпилотни въздухоплавателни средства;
                                 
                              
                                    263.
                                 
                                 
                                    „динамично преконфигуриране на въздушното пространство“ означава временна модификация на въздушното пространство U-space с цел да се отговори на краткосрочните промени в потребностите на пилотираното въздушно движение чрез регулиране на географските граници на съответното въздушно пространство U-space.“
                                 
                              
                  
                        2)
                     
                     
                        в приложение IV, подчаст А, раздел 1 се добавя следната точка ATS.OR.127:
                        „ATS.OR.127 Координация от доставчици на обслужване на въздушното движение във въздушното пространство U-space
                        
                        Доставчиците на обслужване на въздушното движение:
                        
                                    а)
                                 
                                 
                                    предоставят на недискриминационна основа съответната информация за движението на пилотираните въздухоплавателни средства, която е необходима като част от общото информационно обслужване, посочено в Регламент за изпълнение (ЕС) 2021/664 на Комисията (*1), за въздушното пространство U-Space, установено в контролирано въздушно пространство, за което доставчикът на обслужване на въздушното движение е определен да предоставя своите услуги;
                                 
                              
                                    б)
                                 
                                 
                                    установяват процедури за координация и средства за комуникация между съответните органи за обслужване на въздушното движение, доставчиците на обслужване за U-space и, ако е приложимо, единствените доставчици на общо информационно обслужване, които процедури и средства позволяват предоставянето на тази информация.
                                 
                              
                           (*1)  Регламент за изпълнение (ЕС) 2021/664 на Комисията от 22 април 2021 г.г. относно регулаторната рамка за U-space (ОВ L 139, 23.4.2021 г 161.“;"
                        
                     
                  
                        3)
                     
                     
                        в приложение IV, подчаст Б, раздел 2 се вмъква следната точка ATS.TR.237:
                        „ATS.TR.237 Динамично преконфигуриране на въздушното пространство U-space
                        
                        Органите за контрол на въздушното движение:
                        
                                    а)
                                 
                                 
                                    ограничават временно зоната в рамките на определеното въздушно пространство U-space, където може да се извършва експлоатация на БЛС, за да се отговори на краткосрочните промени в потребностите на пилотираното въздушно движение чрез регулиране на страничните и вертикалните граници на въздушното пространство U-space;
                                 
                              
                                    б)
                                 
                                 
                                    гарантират, че съответните доставчиците на обслужване за U-space и, ако е приложимо, единствените доставчици на общо информационно обслужване биват уведомявани своевременно и ефективно за активирането, деактивирането и временните ограничения на определеното въздушно пространство U-space.“
                                 
                              
                  
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 26 януари 2023 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 април 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 212, 22.8.2018 г., стр. 1.
         
            (2)  Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) № 482/2008 и на регламенти за изпълнение (ЕС) № 1034/2011, (ЕС) № 1035/2011 и (ЕС) 2016/1377, както и за изменение на Регламент (ЕС) № 677/2011 (ОВ L 62, 8.3.2017 г., стр. 1).
         
            (3)  Регламент за изпълнение (ЕС) 2021/664 на Комисията от 22 април 2021 г.г. относно регулаторната рамка за U-space (вж. стр. 161 от настоящия брой на Официален вестник).
         
            (4)  https://www.easa.europa.eu/document-library/opinions